recursal/SuperWikiNEXT-32B huggingface dataset:
Το **Γκιόρελε** (τουρκικά: Görele) είναι μικρή πόλη και διαμέρισμα της επαρχίας Κερασούντας στην ακτή του Ευξείνου Πόντου της σημερινής ανατολικής Τουρκίας. Ο πληθυσμός της ήταν 16.033 κάτοικοι το 2010.

Ιστορία
-------

Το όνομα προέρχεται εκ παραφθοράς από την αρχαία πόλη **Κόραλλα**, αν και ο ποντιακός οικισμός πιθανότατα βρισκόταν εγγύτερα στο σημερινό Εϊνεσίλ.

Πολύ αργότερα εδώ υπήρχε ένας γενουατικός εμπορικός σταθμός και τα ερείπια του κάστρου τους βρίσκονται σήμερα 20 χλμ ανατολικά της πόλης Γκιόρελε. Οι Τούρκοι Τσεπνί έφτασαν στο Γκιόρελε από το Χορασάν τα πρώτα χρόνια του 13/14ου αιώνα.

Ως το κάστρο της Κορδύλης, ήταν ένα από τα τελευταία χριστιανικά φυλάκια που έπεσαν στον σουλτάνο Μωάμεθ Β΄ τον Πορθητή αφότου κατέκτησε την Αυτοκρατορία της Τραπεζούντας το 1461. Σύμφωνα με τα ποντιακά άσματα, μια αγρότισσα υπερασπιζόταν το κάστρο εναντίον του στρατιώτη του Σουλτάνου, μέχρι που της πήρε την ζωή, πετώντας την από ένα παράθυρο. Σύμφωνα με τον Ουίλιαμ Μίλερ, το παράθυρο αυτό υπήρχε μέχρι και στο ξεκίνημα του Κριμαϊκού πολέμου.

Από το 1878 έως το 1922, ήταν τμήμα του Οθωμανικού Βιλαετίου της Τραπεζούντας. Κατά τη διάρκεια της δημοκρατικής εποχής, έγινε μέρος της νεοϊδρυθείσας επαρχίας Κερασούντας.

Το Γκιόρελε, όπως και η υπόλοιπη ακτή, καταλήφθηκε από τα ρωσικά στρατεύματα για δύο χρόνια κατά τη διάρκεια του Πρώτου Παγκοσμίου Πολέμου.

Παραπομπές
----------

1. 1 2  *GEOnet Names Server*. 11  Ιουνίου 2018. 11848486.
2. ↑  Giresun official site's version of the town's origin
3. ↑  Miller, *Trebizond: The last Greek Empire of the Byzantine Era: 1204-1461*, 1926 (Chicago: Argonaut, 1969), p. 107

Εξωτερικοί σύνδεσμοι
--------------------

* Πολυμέσα σχετικά με το θέμα  Görele στο Wikimedia Commons

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Τουρκία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 142116113
* LCCN: n2007023791

 |

 |
Ο **Γιούρι Φιλίποφ** είναι πρώην πετοσφαιριστής και προπονητής, γεννημένος στο Λουχάνσκ της Ουκρανίας.

Καριέρα
-------

Ασχολήθηκε με το βόλεϊ σε ηλικία 12 ετών και στα 16 του χρόνια συμμετείχε στο πρωτάθλημα της Α΄Εθνικής της πατρίδας του. Η θέση του ήταν διαγώνιος. Σε ηλικία 22 ετών μετακόμοισε στην Ελλάδα για να αγωνιστεί στα Ναυπηγεία και ένα χρόνο αργότερα στον Ιωνικό Νέας Φιλαδελφείας.

Το 1993 μεταγράφηκε στον Παναθηναϊκό με τον οποίο αγωνίστηκε για 5 χρόνια έως το 1998. Κατέκτησε 2 Πρωταθλήματα Ελλάδας (1995, 1996) και το 1996 αναδείχθηκε κορυφαίος ξένος βολεϊμπολίστας στο ελληνικό πρωτάθλημα.

Στη συνέχεια αγωνίστηκε στη Βραζιλία με την ομάδα της Σουζάνα. Το 1999 επέστρεψε στην Ελλάδα για να αγωνιστεί στην ΑΕΚ μέχρι το 2002. Το 2003 αγωνίστηκε στην Ουκρανία με τη Λοκομοτίβ Χάρικοβ και κατέκτησε 2 πρωταθλήματα Ουκρανίας και το Top Teams Cup. Το 2004 ήταν ο πρώτος σκόρερ του Κυπέλλου Κυπελλούχων. Συνολικά στην καριέρα του κατέκτησε 6 πρωταθλήματα, 6 κύπελλα και 1 Top Teams Cup.

Εθνική ομάδα
------------

Το 1989 στην Αθήνα, αναδείχθηκε παγκόσμιος πρωταθλητής με την εθνική ομάδα της Σοβιετικής Ένωσης και καλύτερος επιθετικός της διοργάνωσης. Με την εθνική ομάδα της Ουκρανίας συμμετείχε σε 3 ευρωπαϊκά πρωταθλήματα και σε 1 παγκόσμιο πρωτάθλημα.

Προπονητής
----------

Μετά το τέλος της καριέρας του ασχολήθκε με την προπονητική. Ανέλαβε την εθνική ομάδα της Ουκρανίας και στη συνέχεια την κυπριακή ΑΕΚ Καραβά.

Παραπομπές
----------

1. 1 2  greekvolley.eu/index.php/players/players/item/4171.html.
2. 1 2  Εφημερίδα Η Πράσινη, Οι Μεγάλοι Παναθηναϊκοί, 7 Αυγούστου 2009, σελ.20

Εξωτερικοί σύνδεσμοι - Πηγές
----------------------------

* Γιούρι Φιλίποφ: Ατομικά στοιχεία greekvolley.eu
Ο **Αλαμούνδαρος Γ΄**, ο Σακήνης όπως λεγόταν (αραβικά: αλ-Μουντίρ ιμπν αλ-Νου'μαν, πέθανε το 554), ήταν αυθέντης των Λαχμιδών Αράβων και ηγεμόνας των υπό σασσανιδική κυριαρχία Σαρακηνών. Με τις συνεχείς επιδρομές του, για μισό αιώνα αποτέλεσε σοβαρή απειλή στα ανατολικά όρια της Βυζαντινής Αυτοκρατορίας.

Ο Αλαμούνδαρος εξαπέλυσε επιδρομές κατά των ανατολικών επαρχιών του Βυζαντίου ήδη από το 503, στα πλαίσια του βυζαντινοπερσικού πολέμου. Επί αυτοκρατόρων Ιουστίνου Α' και Ιουστινιανού στράφηκε κατά των Βυζαντινών και των συμμάχων τους Σαρακηνών και κατόρθωσε να οδηγήσει τον στρατό του μέχρι την Αντιόχεια. Σύμφωνα με τον ιστορικό Προκόπιο (Προκ. Περσ. Ι 17) ήταν ο βασικός υπαίτιος για την καταστροφή του στρατού του Βελισάριου, που είχε εκστρατεύσει το 531 κατά των Περσών, καθώς και ο υποκινητής του νέου συνοριακού πολέμου που ακολούθησε την ανακωχή του 545 (Προκ. Περσ. II 28). Για την αντιμετώπιση του Αλαμούνδαρου, οι Βυζαντινοί συσπείρωσαν τις σύμμαχες αραβικές φυλές υπό την ηγεμονία των Γασσανιδών και του φυλάρχου τους Αρέθα Ε' (αλ-Χαρίθ ιμπν Τζαμπαλά). Η πολιτική αυτή απέδωσε γρήγορα καρπούς, και τον Ιούνιο του 554 μ.Χ. ο Αλαμούνδαρος σκοτώθηκε σε μάχη ενάντια στους Γασσανίδες.
Στη φυσική, ένας **νόμος διατήρησης** αναφέρει ότι μία συγκεκριμένη, μετρήσιμη ποσότητα (δηλ. ένα φυσικό μέγεθος) ενός απομονωμένου φυσικού συστήματος δεν μεταβάλλεται καθώς το σύστημα εξελίσσεται στον χώρο και τον χρόνο. Οι γνωστοί, με τα μέχρι τώρα πειραματικά δεδομένα, νόμοι διατήρησης στη φυσική είναι:

* διατήρηση της ενέργειας (που συμπεριλαμβάνει, σε σχετικιστικούς υπολογισμούς, και τη μάζα)
* διατήρηση της μάζας
* διατήρηση της ορμής
* διατήρηση της στροφορμής
* διατήρηση του ηλεκτρικού φορτίου
* διατήρηση του χρώματος
* διατήρηση της μαγνητικής ροής

Υπάρχουν επίσης νόμοι διατήρησης στη σωματιδιακή φυσική, όπως αυτοί για το σπιν, τον βαρυονικό αριθμό, την παραδοξότητα (strangeness), την ομοτιμία και τη συμμετρία στο χρόνο.

Θεώρημα Νέδερ
-------------

Το θεώρημα της Νέδερ (Noether) εκφράζει την ισοδυναμία που υπάρχει μεταξύ των νόμων διατήρησης και του αναλλοίωτου των φυσικών νόμων κάτω από ορισμένους μετασχηματισμούς (συνήθως αναφέρονται ως συμμετρίες). 

Για παράδειγμα: 

* Η ομογένεια του χρόνου (συμμετρία ως προς χρονικές μετατοπίσεις) συνεπάγεται τη διατήρηση της ενέργειας,
* Η ομογένεια του χώρου (συμμετρία ως προς χωρικές μετατοπίσεις) συνεπάγεται τη διατήρηση της ορμής και
* Η ισοτροπία του χώρου (συμμετρία ως προς στροφή προς οποιαδήποτε κατεύθυνση στο χώρο) συνεπάγεται τη διατήρηση της στροφορμής.

Παρατηρήσεις
------------

Οι νόμοι διατήρησης επομένως είναι απόρροια αλλά και θεμέλιο της κατανόησης του χωρόχρονου όπως τον ξέρουμε σήμερα και ισχύουν, τουλάχιστον μέχρι εκεί που μπορεί να φτάσει η ακρίβεια των πειραμάτων μας. Η μόνη εξαίρεση έχει παρατηρηθεί στις συμμετρίες των ασθενών αλληλεπιδράσεων. Σε αυτές έχει παρατηρηθεί παραβίαση της διατήρησης της ομοτιμίας και της συμμετρίας χρόνου. Η ταυτόχρονη όμως συμμετρία ομοτιμίας-χρόνου-φορτίου (CPT) ισχύει πάντοτε.
Για άλλες χρήσεις, δείτε: Άρης.

Ο **Α.Μ.Σ. Άρης Ζυγού** είναι αθλητικός σύλλογος στο Ζυγό του νομού Καβάλας. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Ζυγού.

Ιστορία
-------

Ο «Άρης» Ζυγού ιδρύθηκε αρχικά το 1933 και ήταν από τα πρώτα σωματεία που συμμετείχαν στην Ε.Π.Σ. Καβάλας. Όμως, λόγω του πολέμου και της κατοχής, ανέστειλε τη λειτουργία του για περίπου έξι χρόνια. Μετά το τέλος του πολέμου και για την ακρίβεια το 1946 επασυστάθηκε από τους Δουμαλά Παναγιώτη, Συνάδη Παναγιώτη και Αρχοντίδη Παναγιώτη. Οι τρεις Παναγιώτηδες δημιούργησαν τον Άρη Ζυγού.

|  |  |
| --- | --- |
|  | Τρίτο ποδοσφαιρικό σωματείο κατά σειρά  παλαιότητας στο νόμο Καβάλας με Αριθμό Μητρώου Ε.Π.Ο.  230 Πανελλαδικά. |

Επίσης, ο σύλλογος έγινε αρκετά γνωστός επειδή δεν αποτέλεσε μόνο μία από τις παλαιότερες ομάδες στην Καβάλα, αλλά και πανελλαδικά, με αποτέλεσμα να γίνει πιο γνωστός ο τόπος του Ζυγού. Το 1952 έφτασε στα ημιτελικά του Κυπέλλου Μακεδονίας με την Ελπίδα Δράμας χάνοντας με 1–0.

Την περίοδο 1991–92 αγωνίστηκε στη Δ΄ Εθνική κατηγορία τερματίζοντας στη 10η θέση με 39 βαθμούς στο 12ο Όμιλο. Την επόμενη περίοδο, 1992–93, κατετάγη 15ος συγκεντρώνωντας 22 βαθμούς με αποτέλεσμα να υποβιβαστεί στις τοπικές κατηγορίες.

Η διαχρονική πορεία
-------------------

* 1991–92: Δ΄ Εθνική[*νεκρός σύνδεσμος*]
* 1992–93: Δ΄ Εθνική[*νεκρός σύνδεσμος*]

Αξισημείωτοι ποδοσφαιριστές
---------------------------

* Ανδρέας Τάτος
* Μιχαηλίδης Γιάννης
* Αντωνιάδης Γιάννης
* Χατζηγιαννάκου Φώτης
* Χατζηιωακειμίδης Χαράλαμπος
* Παχίδης Θανάσης
* Ιακωβίδης Γιώργος
* Χανδρουλίδης Κώστας
* Αβραμίδης Χαράλαμπος
* Ιντζεκώστας Γεώργιος
* Τσανίνος Θεόδωρος
* Μαρκόπουλος Βασίλης
* Καρασαββίδης Αχιλλέας

Παραπομπές
----------

1. ↑  Σύλλογοι Δημοτικής Κοινότητας Ζυγού (archive) kavala.gov.gr
2. ↑  Ιστορία epskavalas.gr
3. ↑  Απόφαση για τα γήπεδα proininews.gr
4. ↑  Πρακτικό:1 Απόσπασμα 1/2011 Συνεδρίασης του Συμβουλίου της Δημοτικής Κοινότητας Ζυγού diavgeia.gov.gr
5. ↑  Greece - List of Fourth Level Final Tables rsssf.com
6. ↑  Greece - List of Fourth Level Final Tables rsssf.com

Εξωτερικοί σύνδεσμοι
--------------------

* Η ΙΣΤΟΡΙΑ ΤΟΥ ΑΡΗ ΖΥΓΟΥ ΚΑΒΑΛΑΣ
* 1983-ΟΙ ΠΙΤΣΙΡΙΚΑΔΕΣ ΤΟΥ ΑΡΗ ΖΥΓΟΥ ΚΑΤΑΚΤΟΥΝ ΤΟ ΚΥΠΕΛΟ ΒΟΥΝΙΟΖΟΥ
Ο **Νόμος Αποζημίωσης** του Μπαγκλαντές σχεδιάστηκε για να δώσει ασυλία από νομικές ενέργειες για τα πρόσωπα που εμπλέχθηκαν στην δολοφονία του προέδρου Σέιχ Μουτζιμπούρ Ραχμάν. Η δολοφονία έλαβε χώρα στις 15 Αυγούστου 1975 Καθώς του Κοινοβούλιο του Μπαγκλαντές δεν ήταν σε σύνοδο, ο Νόμος ψηφίστηκε στις 26 Σεπτεμβρίου 1975, με μορφή διατάγματος από τον πρόεδρο Χοντακέρ Μόστακ Αχμάντ, στενός πολιτικός συνεργάτης του Σέιχ Μουτζίμπ και Υπουργός, ο οποίος ήταν ο πρόεδρος της χώρας μετά τη δολοφονία του Σέιχ Ματζίμπ. Είχε το τίτλο Διάταγμα Αποζημίωσης 1975, και ήταν το διάταγμα αρ. 50 του 1975. Αργότερα επικυρώθηκε από το κοινοβούλιο το 1979, και έγινε νόμος, δηλαδή, τυπικό καταστατικό μετά την επικύρωση. Με το σκεπτικό του 5ου άρθρου του συντάγματος που φέρθηκε στις 9 Ιουλίου του 1979, ο νόμος κατοχυρώθηκε στο Σύνταγμα του Μπαγκλαντές. Αφού η ομάδα Αουάμι σχημάτισε κυβέρνηση με Σέιχ Χασίνα Ουαζέντ, κόρη του Σεΐχ Μουτζίμπ, ως Πρωθυπουργός του Μπαγκλαντές, το Κοινοβούλιο έχει κατήργησε το νόμο στις 12 Νοεμβρίου 1996. Αυτό άνοιξε το δρόμο για τη δίκη των δολοφόνων του Σεΐχ Μουτζίμπ. Τον φεβρουάριο του 2010 η 5η τροποποίηση του συντάγματος κηρύχθηκε παράνομη από το ανώτατο Δικαστήριο του Μπαγκλαντές.

Παραπομπές
----------

1. ↑  Islam, Md. Nazrul (2003). «Indemnity Act». Στο: Islam, Sirajul. *Banglapedia: National Encyclopedia of Bangladesh* (First έκδοση). Asiatic Society of Bangladesh.
2. ↑   [*νεκρός σύνδεσμος*]
3. ↑  «Archived copy». Αρχειοθετήθηκε από το πρωτότυπο στις 24 Ιουλίου 2008. Ανακτήθηκε στις 6 Δεκεμβρίου 2008.

Περαιτέρω ανάγνωση
------------------

* *Bangladesh Code – compilation of prevailing laws in Bangladesh*, published by the Ministry of Law, Justice and Parliamentary Affairs, Government of Bangladesh, November, 2007.  [*νεκρός σύνδεσμος*]
Ο **Γιούρι (Γεώργιος) Βασίλιεβιτς**, ρωσ. Юрий Васильевич (30 Οκτωβρίου 1532 - 24 Ιουνίου 1563) από τον Οίκο των Ρουρικιδών είχε ως πρόσοδο το Ούγλιτς επί του Βόλγα. Ως κωφός εκ γενετής, αποκλείστηκε της διαδοχής.

Βιογραφία
---------

Ήταν ο δεύτερος γιος τού Βασίλι Γ΄ μεγάλου πρίγκιπα της Μόσχας και της Ελένας Γκλίνσκαγιας, κόρης τού Βασίλι Λβόβιτς Γκλίνσκι πρίγκιπα με καταγωγή από τους Τατάρους της Λιθουανίας.

Το 1533 ο πατέρας του από απόστημα στο πόδι απεβίωσε και το 1538 η μητέρα του δηλητηριάστηκε. Από επιστολές που τού έγραψε ο μεγαλύτερος αδελφός του Ιβάν Δ΄ ο *τρομερός*, μαθαίνουμε, ότι τα δύο αδέλφια αισθανόταν παραμελημένα και προσβεβλημένα από τους ισχυρούς βογιάρους των Σουίσκι και Μπέλσκι. Ο αδελφός του περνούσε την ώρα, μαθαίνοντας θεολογία, ενώ ο Γιούρι ενδιαφερόταν για φαγητό και παιχνίδια, όπως η παγοδρομία. Ο Γιούρι συνόδευε τον αδελφό του κατά την τελετή της στέψης του ως Αυτοκράτορα (Tsar)· τού παραχωρήθηκαν ιδιαίτερη κατοικία και υπηρέτες.

Το 1552 κατά τον πόλεμο εναντίον του Καζάν, τού δόθηκε ο πλήρης έλεγχος των υποθέσεων τού κράτους, καθώς ο Ιβάν Δ΄ συνόδευε τον στρατό στο Καζάν. Απεβίωσε το 1563 από φυσικά αίτια και η γυναίκα του εστάλει στη μονή Νοβοντέβιτσι, ενώ η περιουσία του κληροδοτήθηκε στον αδελφό του.

Οικογένεια
----------

Νυμφεύτηκε το 1547 τη Ουλιάνα Παλέτσκαγια, κόρη τού Ντμίτρι Παλέτσκι και είχε τέκνο:

* Βασίλι 1559-1560, απεβίωσε ενός έτους.

Παραπομπές
----------

1. ↑  p11490.htm#i114893. Ανακτήθηκε στις 7  Αυγούστου 2020.

Πηγές
-----

* Troyat, Henri Ivan le Terrible. Flammarion, Paris, 1982
* de Madariaga, Isabel Ivan the Terrible. Giulio Einaudi editore, 2005
Ο νόμος του ελληνικού κράτους 4014/2011, ΦΕΚ Α209/21-09-2011 *"Περιβαλλοντική αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και* 
*άλλες διατάξεις αρμοδιότητας Υπουργείου Περιβάλλοντος"*, αναφέρεται συχνά ως ο "νόμος των αυθαιρέτων" και αφ’ ενός επαναρρυθµίζει τον τρόπο περιβαλλοντικής αδειοδότησης έργων και δραστηριοτήτων και το σύστηµα περιβαλλοντικών ελέγχων, και αφ’ ετέρου χαράσσει µια «κόκκινη γραµµή» στην αυθαίρετη δόµηση.

Κεφάλαιο Β: Ρύθμιση αυθαιρέτων σε συνάρτηση με τη δημιουργία περιβαλλοντικού ισοζυγίου
--------------------------------------------------------------------------------------

Με το άρθρο 23 (πρώτο άρθρο του κεφαλαίου Β) θεσμοθετείται η απαγόρευση εµπράγµατων δικαιοπραξιών σε ακίνητα µε αυθαίρετες κατασκευές ή αυθαίρετες αλλαγές χρήσης. Δημιουργείται μια "κόκκινη γραμμή" για την αυθαίρετη δόμηση καθώς σε ακίνητα με αυθαίρετες κατασκευές ή χρήσεις στερείται το δικαίωμα μεταβίβασης, γονικής παροχής και γενικά κάθε δικαιοπραξίας εν ζωή. Για την εφαρμογή της απαγόρευσης αυτής θεσμοθετείται η υπεύθυνη δήλωση του ιδιοκτήτη και η βεβαίωση μηχανικού ότι το ακίνητο δεν έχει αυθαίρετες κατασκευές και ότι δεν υπάρχουν εγκατεστημένες αυθαίρετες χρήσεις ως απαραίτητο δικαιολογητικό για κάθε δικαιοπραξία εν ζωή. Από την απαγόρευση αυτή εξαιρούνται τα νομίμως υφιστάμενα κτίρια προ του 1955 καθώς και τα ακίνητα που έχουν ρυθμιστεί με τους νόμους 1337/1983 (Νόμος Τρίτση), 3843/2010 (νόμος ημιυπαιθρίων) και 4014/2011 (νόμος αυθαιρέτων).

Στη συνέχεια του κεφαλαίου Β του νόμου θεσμοθετούνται οι προϋποθέσεις με τις οποίες μπορούν να ρυθμιστούν αυθαίρετα κτίσματα, κατασκευές και χρήσεις. Ο νόμος δίνει τη δυνατότητα διατήρησης κάθε αυθαιρέτου κτίσματος, κατασκευής ή χρήσης για 30 χρόνια ύστερα από την καταβολή του ενιαίου ειδικού προστίμου. Το ενιαίο ειδικό πρόστιμο υπολογίζεται με βάση το είδος της αυθαίρετης κατασκευής ή χρήσης, το μέγεθος, την παλαιότητα και την αντικειμενική αξία της περιοχής του ακινήτου. Το ενιαίο ειδικό πρόστιμο κατατίθεται υπέρ του "Πράσινου Ταμείου" που είχε θεσμοθετηθεί με το νόμο 3843/2010 με στόχο την εκτέλεση έργων βελτίωσης του περιβαλλοντικού ισοζυγίου.

Τέλος, θεσμοθετείται η Ειδική Υπηρεσία Επιθεώρησης και Κατεδάφισης, με στόχο την καταπολέμηση της αυθαίρετης δόμησης, τον εντοπισμό των αυθαιρέτων κτισμάτων και την κατεδάφισή τους.

Εξωτερικοί σύνδεσμοι
--------------------

1. Νόμος 4014/2011
2. Αποφάσεις Διαδικασίας Ηλεκτρονικής Υποβολής και Διαδικασίας Είσπραξης και Απόδοσης του Παραβόλου (ΦΕΚ 2167 Β 27.09.2011)

Πηγές
-----

1. Αυθαίρετα - διευκρινίσεις
2. Αυθαίρετα Ερωτήσεις - Απαντήσεις
Ο Ούριζεν απεικονίζεται στον πίνακα του Μπλέικ *Ο Αρχαίος των Ημερών*.
Στην μυθολογία του Ουίλιαμ Μπλέικ, ο **Ούριζεν** είναι η ενσάρκωση του συμβατικού λόγου και του δικαίου. Συνήθως απεικονίζεται ως γενειοφόρος γέρος, ενώ μερικές φορές φέρει εργαλεία αρχιτέκτονα για να δημιουργήσει και να περιορίσει το σύμπαν. Άλλες φορές μπορεί να φέρνει δίχτυα, με τα οποία καταλαμβάνει τους ανθρώπους σε δίκτυα δικαίου και συμβατικής κοινωνίας. Αρχικά, ο Ούριζεν αντιπροσώπευε το μισό από ένα διμερές σύστημα στον οποίο αντιπροσώπευε το λόγο, ενώ ο Λος, ο αντίπαλος του, που αντιπροσώπευε τη φαντασία.

Στην αναμόρφωση του μυθικού συστήματος του Μπλέικ, ο Ούριζεν είναι μια από τις τέσσερις *Ζωές* που προκύπτουν από τη διαίρεση του πρωταρχικού ανθρώπου, του Άλμπιον. Ο Ούριζεν συνεχίζει να αντιπροσωπεύει την αιτία.

Το θηλυκό ισοδύναμο του Ούριζεν είναι η Αχάνια, που αντιπροσωπεύει την ευχαρίστηση. Στο μύθο του Μπλέικ, ο Ούριζεν συνοδεύεται από πολλές κόρες με τρεις αντιπροσωπευτικές πτυχές του σώματος. Συντάσσεται επίσης με πολλούς γιους, ενώ τέσσερις αντιπροσωπεύουν τα τέσσερα στοιχεία.

Σε πολλά από τα βιβλία του Μπλέικ, ο Ούριζεν εμφανίζεται με τέσσερα βιβλία που αντιπροσωπεύουν τους διάφορους νόμους που θέτει στην ανθρωπότητα.

Βιβλιογραφία
------------

* Bentley, G. E. (Jr). *The Stranger From Paradise*. New Haven: Yale University Press, 2003.
* Bloom, Harold. *The Visionary Company*. Ithaca: Cornell University Press, 1993.
* Damon, S. Foster. *A Blake Dictionary*. Hanover: University Press of New England, 1988.
* Frye, Northrop. *Fearful Symmetry*. Princeton: Princeton University Press, 1990.
* Stuart Peterfreund, *William Blake in a Newtonian World: Essays on Literature as Art and Science* (Univ. Oklahoma Press, 1998). (ISBN 0-8061-3042-3)
Ο **Γκόντελσκακ**, *Godescalc*, *Godescalco*, *Gottschalk*, *Godescalcus* ή *Gotteschalchus* (άκμασε 740 - 743) ήταν δούκας του Μπενεβέντο στη μικρή Λογγοβαρδία (Νότια Ιταλία) από το 740 έως τη δολοφονία του το 743. Η ανάρρηση του Γκόντελσκακ έγινε χωρίς την έγκριση του βασιλιά των Λομβαρδών.

Βιογραφία
---------

Με την επιστροφή του Θρασιμούνδου Β΄ στην εξουσία στο Σπολέτο, η οργή του Λιουτπράνδου βασιλιά των Λομβαρδών στράφηκε στην κεντρική και νότια Ιταλία. Αφού φρόντισε τον Θρασιμούνδο Β΄, ο Λιουτπράνδος μετέβη στο Μπενεβέντο, όπου ο Γκόντελσκακ ετοιμαζόταν να διαφύγει. Ο δούκας είχε ήδη φορτώσει ένα πλοίο με προμήθειες· με τη σύζυγό του Άννα και την υπόλοιπη οικογένειά του προσπαθούσαν να τραπούν σε φυγή, όταν οι άνθρωποι, πιστοί στη μνήμη του Ρομουάλδου Β΄, τον σκότωσαν. Η γυναίκα και η υπόλοιπη οικογένεια τού Γκόντελσκακ διέφυγαν στην Ελλάδα.

Βιβλιογραφικές αναφορές
-----------------------

* Παύλος ο Διάκονος, *Historia Langobardorum*. Διαθέσιμο στο Northvegr.
Οι **Νόμοι στις Πράξεις της Ουαλίας 1535 - 1542** (Ουαλικά: *Y Deddfau Cyfreithiau yng Nghymru*, Αγγλικά: *Laws in Wales Acts*) ήταν κοινοβουλευτικά μέτρα, με τα οποία το Πριγκιπάτο της Ουαλίας προσαρτήθηκε στο Βασίλειο της Αγγλίας, το νομικό σύστημα της Αγγλίας και οι κανόνες της αγγλικής διοίκησης εισήχθησαν στην Ουαλία. Η πρόθεση ήταν να δημιουργηθεί μια ενιαία κρατική και νομική δικαιοδοσία. Οι Πράξεις ψηφίστηκαν κατά τη διάρκεια της βασιλείας του βασιλιά Ερρίκου Η' της Αγγλίας, ο οποίος καταγόταν από την Ουαλική δυναστεία των Τυδώρ, και μερικές φορές αναφέρονται ως οι **Πράξεις της Ένωσης**. 

Πριν από τις Πράξεις της Ένωσης, η περιοχή της Ουαλίας δεν είχε κοινοβουλευτική εκπροσώπηση στην Αγγλία και βρισκόταν μοιρασμένη μεταξύ του Πριγκιπάτου της Ουαλίας και πολλών μικρότερων φεουδαρχικών κρατιδίων. Τα κρατίδια βρίσκονταν στα σύνορα μεταξύ της Ουαλίας και της Αγγλίας και διοικούνταν από Ουαλούς ευγενείς.

Δείτε επίσης
------------

* Πριγκιπάτο της Ουαλίας
* Βασίλειο της Αγγλίας

Βιβλιογραφία
------------

* Davies, John (1990), *A History of Wales*. London: Penguin 1994. (ISBN 0-14-014581-8).
* Williams, Glanmor (1993), *Renewal and reformation : Wales, c.1415–1642*. Oxford : Oxford University Press. (ISBN 0-19-285277-9).
* Williams, W. Ogwen (1971), "The union of England and Wales". In A. J. Roderick (Ed.), *Wales through the ages: volume II, Modern Wales, from 1485 to the beginning of the 20th century*, pp. 16–23. Llandybïe : Christopher Davies (Publishers) Ltd. (ISBN 0-7154-0292-7).

Παραπομπές
----------
Για την ταινία, δείτε: Αγέλαστος πέτρα (ταινία).  
Το Πλουτώνιον στην Ελευσίνα
Αναθηματικό ανάγλυφο Δήμητρας στην αγέλαστο πέτρα από το αρχαίο ιερό του ναού.
Η **αγέλαστος πέτρα** είναι βράχος στην Ελευσίνα. Ο τόπος αυτός θεωρείτο ιερός διότι σύμφωνα με την παράδοση η Δήμητρα κάθισε εδώ για να ξαποστάσει και να μοιρολογήσει την κόρη της Περσεφόνη που την άρπαξε ο Πλούτωνας. Ο Όττο Ρούμπενζον υποστήριζε την άποψη ότι η «αγέλαστος πέτρα» αποτελείτο από σειρά τριών βράχων που έδειχναν την είσοδο μιας σπηλιάς που θεωρείτο ότι ήταν μία από τις εισόδους για τον κάτω κόσμο. Οι τρεις βράχοι συνοδεύονταν και από τρεις πηγές νερού, τις Ανθίων, Πανθίων και Καλλίχρονον.

Πηγές
-----

* Βιβλιοθήκη Απολλοδώρου 1.5.1
* Ησύχιος ο Αλεξανδρεύς, *Αγέλαστος πέτρα*
* Σούδα, *Σαλαμίνιος*
* Σχόλιο του Αριστοφάνη *Ιππείς* 5.785
* Kevin Clinton: *Myth and cult. The iconography of the Eleusinian mysteries.* Martin P. Nilsson lectures on Greek religion, delivered 19 - 21 November 1990 at the Swedish Institute at Athens. Åström, Stockholm 1992, ISBN 91-7916-025-5, S. 22-26

Παραπομπές
----------

1. ↑  Otto Rubensohn: *Eleusinische Beiträge.* In: Mitteilungen des Deutschen archäologischen Instituts, athenische Abteilung (1899), S. 46-54 Digitalisat
Μια **οικονομική ένωση**, σε επίπεδο κρατών, δημιουργείται από τη θέσπιση μιας ενιαίας αγοράς σε συνάρτηση με μια τελωνειακή ένωση, μεταξύ των συμφωνούμενων κρατών. Ως επακόλουθο, οι συμμετέχοντες χώρες συμφωνούν στην θέσπιση μιας κοινής οικονομικής πολιτικής τόσο εσωτερικής όσο και εξωτερικής. Οι πολιτικές αυτές καθορίζουν τις ελευθερίες διακίνησης (αγοράς και πώλησης) προϊόντων και υπηρεσιών όπως επίσης των συντελεστών της παραγωγής (κεφάλαια και εργασία). Όταν σε μια **οικονομική ένωση** υιοθετείται ένα κοινό, ενιαίο νόμισμα τότε κάνουμε λόγο για Οικονομική και νομισματική ένωση.

Στόχοι της δημιουργίας τέτοιων συνεργασιών μεταξύ των συμμετεχόντων κρατών, είναι η αύξηση της αποδοτικότητας της οικονομίας καθώς και η εγκαθίδρυση στενότερων πολιτικών και πολιτισμικών δεσμών, με απώτερο σκοπό τη δημιουργία μιας ενιαίας κρατικής ομοσπονδιακής οντότητας.

Οικονομικές ενώσεις ανά τον κόσμο
---------------------------------

Οικονομικές ενώσεις ανά τον κόσμο:  
(κάθε χώρα έχει χρωματιστεί ανάλογα με την ευρύτερη ένωση στην οποία συμμετέχει).   Οικονομικές-Νομισματικές Ενώσεις: (ΟΚΚΚ/ΝΕΑΚ$, ΕΟΝΕ/€)   Οικονομικές Ενώσεις: (ΟΚΚΚ, ΕΕΑ, ΕΟΕ)   Τελωνειακές-Νομισματικές Ενώσεις: (ΚΑΟΝΚ/φράγκο, ΟΚΔΑ/φράγκο)   Κοινές αγορές: (ΕΟΧ, ΕΖΕΣ, ΚΟΧ)   Τελωνειακές ενώσεις: (ΚΕΑ, ΕΑΤΕ, ΚΚΑΑ, ΕΤΕ, ΟΕΛΑ, ΤΕΝΑ)   Ζώνες Ελεύθερου Εμπορίου: (ΑΖΕΕ, ΖΕΕΚΕ, ΚΑΚΖΕΕ, ΚΑΝΑΦ, ΕΑΖΕΕ, ΣΕΕΒΑ, ΣΕΕΝΑ, ΕΚΑ, ΥΑΟΣ)
Κάθε νομισματική ένωση υφίσταται υπό την αιγίδα μιας ευρύτερης **οικονομικής ένωσης**, και όχι αντίθετα.

Οι μεγαλύτερες οικονομικές ενώσεις στο πλανήτη μέχρι στιγμής, είναι:

* η  Ευρωπαϊκή Ένωση (Ε.Ε.) (συμπεριλαμβανομένων των μικρο-κρατών της Ευρώπης)
* η Ευρασιατική Ένωση (Ε.Ο.Ε.) , και
* η Οικονομική Ένωση Λατινικής Αμερικής (ΟΕΛΑ)

Ανάμεσα στους κόλπους των παραπάνω ενώσεων, συμπεριλαμβάνονται και πολλά μικροκράτη τα οποία τις περισσότερες φορές συνάπτουν ξεχωριστές οικονομικές συμφωνίες (όπως π.χ. το Σαν Μαρίνο, το Μονακό, το Λίχτενσταϊνκλπ) .

### Ενώσεις υπό δημιουργία

* Αραβική Τελωνειακή Ένωση (Α.Τ.Ε.) **2020**
* Αφρικανική Οικονομική Κοινότητα (Α.Ο.Κ.) **2023**

Σημειώσεις και παραπομπές
-------------------------

1. ↑  Η νομισματική ένωση υφίσταται μόνο μεταξύ των χωρών της Ευρωζώνης, οι οποίες όμως παράλληλα είναι και μέλη της ΕΕ, ενώ δεν μπορεί να ισχύει το αντίθετο.
2. ↑  Ιδρύθηκε με τη Συνθήκη της Ρώμης, η οποία τέθηκε σε ισχύ τη 1/1/1958. Treaty of Rome.pdf
3. ↑  Τα ανεξάρτητα αυτά κρατίδια καθώς και άλλες υπεράκτιες αυτόνομες χώρες οι οποίες όμως υπάγονται διοικητικά σε χώρες της ΕΕ, συμμετέχουν εν μέρει στην ενιαία αγορά σύμφωνα με τις επίσημες συνθήκες που έχουν υπογραφεί. Ορισμένες εξ αυτών έχουν υιοθετήσει ντε φάκτο το Ευρώ για τις συναλλαγές τους (όπως π.χ. το Μονακό), ή/και είναι μέλη της τελωνειακής ένωσης, χωρίς να είναι πλήρη μέλη της ΕΕ.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Economic Union (έκδοση 642367366) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Στην αρχαία Κρήτη και την αρχαία Σπάρτη, **αγέλη** ήταν η ονομασία ομάδων στις οποίες εντάσσονταν οι νέοι. 

Στην Κρήτη οι νέοι, εντάσσονταν σε αγέλες από την ηλικία των 18 ετών ως και την ώρα του γάμου τους, όπου ζούσαν όλοι μαζί. Είχαν κοινό συσσίτιο, ασκούνταν και γυμνάζονταν, και συντηρούνταν με έξοδα της πολιτείας. Ως μέλη της αγέλης, οι νέοι ονομάζονταν «αγελαίοι», ενώ ο αρχηγός της ομάδας ονομαζόταν «αγελάτης». Ο αγελάτης μπορούσε να ασκήσει ποινική εξουσία στα υπόλοιπα μέλη της αγέλης, ενώ οι αρχές της πόλης επιτηρούσαν τον αγελάτη.

Στη Σπάρτη τα αρσενικά παιδιά κατατάσσονταν σε αγέλες από τα 7 ως τα 30 τους χρόνια. Όσοι ανήκαν στην αγέλη της Σπάρτης, χωρίζονταν σε τρεις τάξεις: στα «παιδιά» (17-18 ετών), στους «μελλείρινες» (18-20 ετών) και στους «είρηνες» (20-30 ετών). Υπάρχουν αναφορές και για διαφορετική οργάνωση των ομάδων των νέων στη Σπάρτη, με χωρισμό σε «βούες», ανάλογο των σχολικών τάξεων, και σε «ίλες», στις οποίες γινόταν στρατιωτική εκπαίδευση. Η σχέση της αγέλης με τις δύο άλλες ομαδοποιήσεις δεν είναι εξακριβωμένη. Άλλοτε ταυτίζεται με τη βούα, άλλοτε με την ίλα, ενώ, σύμφωνα με μία άλλη άποψη, η βούα ήταν υποδιαίρεση της αγέλης.

Βιβλιογραφία
------------

* Εγκυκλοπαίδεια Μαλλιάρης Παιδεία 2005

Παραπομπές
----------

1. ↑  Strabo Geogr. Geographica Book 10, chapter 4, section 20, line 4

|  |  |  |  |  |
| --- | --- | --- | --- | --- |
| 

| π • σ • ε
Ταξεις πολιτών στην Αρχαία Ελλάδα |
| --- |
|  |
| Τάξεις πολιτών | 
* Αγέλη
* Απελεύθερος
* Γεωμόροι
* Δημοποίητοι
* Δήμος
* Είρην
* Εκτημόριοι
* Έμφρουροι
* Επευνακταί
* Εταίρες
* Ευπατρίδαις
* Έφηβος
* Ιππείς
* Ιπποβότης
* Κανηφόροι
* Μέτοικος
* Ναυκραρία
* Όμοιοι
* Παράσιτοι
* Παρθενίαι
* Περίοικος
* Φύλον
 |

 |
Αφίσα των γιορτών της Γης
Οι **Γιορτές της Γης** είναι ένα οικολογικό και πολιτιστικό φεστιβάλ που λαμβάνει χώρα στις αρχές κάθε Ιουλίου, στο χωριό Βλάστη Κοζάνης. Η πρώτη χρονιά που διοργανώθηκαν ήταν το 2001. Οι 'Γιορτές της Γης' διοργανώνονται από την Κοινότητα Βλάστης και την Εταιρεία Περιβαλλοντικής Έρευνας και Ενημέρωσης OΙΚOΤOΠΙΑ.

Ιστορία
-------

Οι Γιορτές της Γης πραγματοποιήθηκαν για πρώτη φορά το 2001. Διήρκεσαν τέσσερις ημέρες και συγκέντρωσαν περισσότερους από 5.000 επισκέπτες. Η ανταπόκριση του κοινού θεωρήθηκε ενθαρρυντική, οπότε την επόμενη χρονιά οι Γιορτές της Γης επαναλήφθηκαν και διήρκεσαν έξι μέρες.
Από τότε, η διοργάνωση των Γιορτών της Γης στα οροπέδια του Σινιάτσικου έχει καθιερωθεί. Κάθε χρόνο, συνήθως στις αρχές του Ιούλη, οι δραστηριότητες του φεστιβάλ εξελίσσονται στους δρόμους της Βλάστης έλκοντας μια ευρεία ποικιλία ανθρώπων.

Χαρακτήρας του φεστιβάλ
-----------------------

'Κορμό' των γιορτών της Γης αποτελούν οι μουσικές συναυλίες. Μουσικά, ο κύριος προσανατολισμός του φεστιβάλ είναι η έθνικ μουσική. Ανάμεσά στους έλληνες καλλιτέχνες που έχουν εμφανιστεί μέχρι σήμερα στις Γιορτές της Γης είναι οι:

* Νίκος Παπάζογλου
* Αλκίνοος Ιωαννίδης
* Θανάσης Παπακωνσταντίνου
* Παντελής Θαλασσινός
* Σωκράτης Μάλαμας
* Μελίνα Κανά
* Δημήτρης Ζερβουδάκης
* Πετρολούκας Χαλκιάς
* Αγάθωνας
* Μαριώ
* Ντέιβιντ Λιντς
* Κώστας Μαγγίνας
* Mode Plagal
* Δυτικές Συνοικίες
* Xaxakes
* Τσοπάνα Rave
* FFC
* Κρουστά της Τάκη
* Ματούλα Ζαμάνη
* Locomondo

Η αφίσα των γιορτών της Γης 2005
Επίσης, έχουν εμφανιστεί αρκετά μουσικά συγκροτήματα από την Ιταλία, τη Γαλλία, την Ισπανία, τη Τσεχία και την Τουρκία.

Παράλληλα με τις συναυλίες πραγματοποιούνται ποικίλες εκδηλώσεις και δραστηριότητες. Τέτοιες συμπεριλαμβάνουν θέατρα δρόμου, κουκλοθέατρο ή θέατρο σκιών, φωτογραφικές και εικαστικές εκθέσεις, σεμινάρια, συζητήσεις, κυνήγι θησαυρού, ορεινές δραστηριότητες κ.α. Επίσης, στο χώρο του φεστιβάλ συνήθως λειτουργούν παζάρι βιολογικών προϊόντων και παιδότοπος

Οι επισκέπτες του φεστιβάλ φιλοξενούνται σε κάποιον από τους ξενώνες που λειτουργούν στη Βλάστη Κοζάνης ή κατασκηνώνουν σε ειδικά διαμορφωμένο χώρο κοντά στο χωριό.

Εξωτερικοί σύνδεσμοι
--------------------

* Η επίσημη ιστοσελίδα των Γιορτών της Γης
* Ιστοσελίδα για τη Βλάστη
Ο **Αθλητικός Όμιλος Αίολος Τήνου** ήταν ποδοσφαιρική ομάδα με έδρα το νησί της Τήνου. Χρησιμοποιούσε ως έδρα το Δημοτικό Στάδιο Τήνου.

Το Μάιο του 1932 αναφέρεται ως πρωταθλήτρια Τήνου και είχε κλείσει φιλικό αγώνα με την Ένωση Ερμουπόλεως για τις 8 Μαΐου, που ματαιώθηκε λόγω μη αφίξης της συριανής ομάδας. Μετά την ίδρυσή της ΕΠΣ Κυκλάδων το 1980, ξεκίνησε να παίρνει μέρος στις διοργανώσεις της. Τη σεζόν 1993-94 κατέκτησε το πρωτάθλημα Κυκλάδων και κέρδισε την άνοδο στη Δ' Εθνική κατηγορία. Συμμετείχε στον 1ο όμιλο, όμως τερμάτισε στην τελευταία θέση με μόλις 1 βαθμό και υποβιβάστηκε αμέσως. Αγωνίστηκε για λίγο ακόμη στο τοπικό πρωτάθλημα, μέχρι που αποσύρθηκε οριστικά.

Τίτλοι - διακρίσεις
-------------------

* Συμμετοχές σε ανώτερη κατηγορία:
	+ Δ΄ Εθνική 1994-95 (1ος όμιλος): 18η/18 ομάδες (υποβιβάστηκε)
* **Πρωταθλητής Κυκλάδων** (1): 1993-94

Παραπομπές
----------

1. ↑  «Αθλητικός Τύπος, 25/5/1932, ψ.σ. 209.». Αρχειοθετήθηκε από το πρωτότυπο στις 15 Απριλίου 2021. Ανακτήθηκε στις 3 Οκτωβρίου 2020.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* ΕΠΣ Κυκλάδων
Ο **Αλάντρα** (**Aludra**) είναι το ιδιαίτερο όνομα του αστέρα **η** του αστερισμού Μέγας Κύων (*eta Canis Majoris*, η CMa). Το όνομα αυτό προέρχεται από την αραβική λέξη **عذرا** *‘al-‘aðrā’*, που σημαίνει *ο παρθένος*, καθώς ήταν μέλος ενός μικρού αρχαίου αραβικού αστερισμού με αυτό το όνομα που περιλαμβάνει επίσης τον Ουέζεν και τον Αντχάρα. Επίσης ο αστέρας φέρει το όνομα **31 Μεγαλού Κυνός** (ονομασία κατά Τζον Φλάμστηντ). Βρίσκεται στο πίσω μέρος του σώματος που παριστάνει ο αστερισμός του. Είναι το πέμπτο λαμπρότερο άστρο του αστερισμού μετά το Σείριο, τον Αντχάρα, τον Ουέζεν και το Μουρζίμ.

Χαρακτηριστικά
--------------

Ο Αλάντρα είναι ένας λαμπρός υπεργίγαντας, όπως και ο γείτονάς του Ουέζεν, όμως είναι φασματικού τύπου Β5. Η επιφανειακή θερμοκρασία του είναι 18.000 Κ, ενώ η μάζα του είναι 15 φορές μεγαλύτερη από αυτή του Ήλιου και η διάμετρός του εκτιμάται ότι είναι 30 με 40 φορές μεγαλύτερη από αυτή του Ήλιου. Το απόλυτο μέγεθος του Αλάντρα είναι το εντυπωσιακό -7,5 (ο Ήλιος έχει απόλυτο μέγεθος +4,86), που αντιστοιχεί σε πραγματική λαμπρότητα 70 με 100 χιλιάδες φορές μεγαλύτερη από αυτή του Ήλιου και εξηγεί το γεγονός ότι είναι εύκολα ορατός παρά τη μεγάλη απόστασή του. Εξαιτίας του ισχυρού αστρικού ανέμου του, έχει σχηματιστεί ένα νέφος γύρω από το άστρο που είναι ορατό στο υπέρυθρο φάσμα. Η λαμπρότητά του μεταβάλλεται ελαφρά από + 2,38 μέχρι + 2,48 κάθε 4,7 μέρες και θεωρείται μεταβλητός τύπου Α Κύκνου. Έχει ηλικία σχεδόν 12 εκατομμυρίων ετών και αναμένεται να εκραγεί ως υπερκαινοφανής αστέρας.

Ο Αλάντρα μαζί με τα κοντινά άστρα Ουέζεν, ο1, ο2 και σίγμα Μεγάλου Κυνός δεν αποτελούν μια απλή ευθυγράμμιση άστρων, αλλά σχηματίζουν ένα χαλαρό ανοικτό σμήνος, το Cr 121, το βρίσκεται σε μία απόσταση περίπου 1.750 ετών φωτός. Ο δορυφόρος Ίππαρχος με βάση την παράλλαξη υπολόγισε μία απόσταση περίπου 3.200 ετών φωτός με μεγάλο περιθώριο λάθους, που σημαίνει ότι ο Αλάντρα μπορεί πράγματι να είναι μέλος του σμήνους.

Ο Αλάντρα αποτελεί ένα οπτικό διπλό αστέρα με ένα αστέρα τύπου Α με φαινόμενο μέγεθος +7 και ακτινική απόσταση 2 λεπτών της μοίρας. Όμως ο αστέρας απέχει από το ηλιακό σύστημα μόνο 600 έτη φωτός, που είναι μικρότερη από αυτή του Αλάντρα.

Παραπομπές
----------

1. ↑  Allen, R. H. (1963), *Star Names: Their Lore and Meaning* (Reprint έκδοση), New York, NY: Dover Publications Inc, σελ. 130, ISBN 0-486-21079-0, ανακτήθηκε στις 2010-12-12
2. ↑  Watson, Christopher (3 Μαΐου 2013). «Eta Canis Majoris». *AAVSO Website*. American Association of Variable Star Observers. Ανακτήθηκε στις 5 Φεβρουαρίου 2014.
3. 1 2 3  Jim Kaler. «Aludra». Ανακτήθηκε στις 21 Μαΐου 2015.

Δείτε επίσης
------------

* Κατάλογος αστέρων του Μεγάλου Κυνός
Η **Οικονομική Γεωγραφία** είναι ιδιαίτερος επιστημονικός κλάδος της Ανθρωπογεωγραφίας και επικουρικός των Οικονομικών Επιστημών.

Αντικείμενο έρευνας και μελέτης του κλάδου αυτού είναι συνοπτικά η κατανομή των οικονομικών δραστηριοτήτων (παραγωγή, συναλλαγές κ,λπ.) του ανθρώπου στην επιφάνεια της Γης. Βασικό μέλημά της είναι τόσο η περιγραφή των φυσικών πλουτοπαραγωγικών πηγών και της αξιολογικής συμβολής τους στην οικονομική ανάπτυξη καθώς και η μελέτη των προσδιοριστικών παραγόντων στο βαθμό ανάπτυξης διαφόρων περιοχών.
Εξ αυτού η έρευνα και μελέτη της επεκτείνεται στα αίτια και τις μορφές επιδράσεων των διαφόρων οικονομικών δραστηριοτήτων ή παρεμβάσεων που συμβαίνουν είτε προς υποστήριξη είτε όχι των τοπικών φυσικών πόρων.

Διάκριση
--------

Ανάλογα του ειδικότερου αντικειμένου μελέτης η Οικονομική Γεωγραφία διακρίνεται σε επιμέρους κλάδους, είτε κατά περιοχές, (όπως π.χ. παγκόσμια, κατά ήπειρο, ή κατά χώρα), είτε σε επιμέρους κλάδους ανά οικονομική δραστηριότητα (όπως π.χ. βιομηχανική γεωγραφία, γεωγραφία αγροτικής οικονομίας, γεωγραφία μεταφορών, γεωγραφία εργατικού δυναμικού, κ.λπ.

Σημειώσεις
----------

Η Οικονομική Γεωγραφία ξεκίνησε αρχικά τελείως εμπειρικά με τη μελέτη που αφορούσε την παγκόσμια κατανομή και παραγωγή διαφόρων αγαθών, και κατ΄ επέκταση κατά ήπειρο και κατά κράτος, όπως π.χ. σίτου, ελαίου, χρυσού, ενέργειας κ.λπ. σε συσχέτιση με το υφιστάμενο περιβάλλον, προσδιορίζοντας έτσι οικονομικές περιοχές.  
 
Στη σύγχρονη όμως έρευνα εξετάζονται παράλληλα και οι διάφορες κυβερνητικές πολιτικές και μέτρα που εφαρμόζονται και την εξέλιξη επ΄ αυτών, που έχουν να κάνουν με τη σημασία της αγοράς σ΄ ένα τόπο εγκατάστασης, π.χ. βιομηχανιών κ.ά. καθώς και των παραγόντων που συμβάλουν σ΄ αυτό. Έτσι υπό τη θεωρητική προσέγγιση αυτή και την ανάλυση της αλληλεπίδρασης δεσμών, που παρατηρούνται μεταξύ παραγωγικών και καταναλωτικών μονάδων, η οικονομική γεωγραφία σχετίζεται πολύ στενά με τη διαμόρφωση της περιφερειακής κυβερνητικής πολιτικής. Για παράδειγμα η ανάλυση ενός αστικο-βιομηχανικού συμπλέγματος αποτελεί βασικό αντικείμενο της οικονομικής γεωγραφίας συνέπεια του οποίου είναι ο καθορισμός των βιομηχανικών ζωνών.

Πηγές
-----

* "Εγκυκλοπαίδεια Πάπυρος Larousse Britannica" τομ.17ος, σελ.12, 14.

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικονομικές Επιστήμες |
| --- |
|  |
| Κατηγοριοποίηση | 
* Μακροοικονομική
* Μικροοικονομική
 |
|  |
| Τεχνικές Μέθοδοι | 
* Οικονομετρία
* Στατιστική
* Μαθηματικά
* Πειραματικά Οικονομικά
 |
|  |
| Πεδία | 
* Αγροτική Οικονομική
* Βιομηχανική Οργάνωση
* Δημόσια Οικονομική
* Διεθνής Οικονομική
* Θεωρία Παιγνίων
* Οικονομικά της Συμπεριφοράς
* Οικονομική Ανάπτυξη
* Οικονομική Γεωγραφία
* Οικονομική Ιστορία
* Οικονομική Μεγέθυνση
* Οικονομική της Εργασίας
* Οικονομική της Ευημερίας
* Οικονομική των Επιχειρήσεων
* Πολιτική Οικονομία
* Τραπεζική Οικονομική
* Χρηματοοικονομικά
 |
|  |
| 
**Κατηγορία: Οικονομικά** |

 |
Η **Γιορτή του Πορτοκαλιού** ήταν το πιο γνωστό πανηγύρι χαράς για μικρούς και μεγάλους που διεξαγόταν στην πόλη της Αμμοχώστου. Η Αμμόχωστος φημιζόταν για τα πορτοκάλια της, αφού γύρω από την πόλη απλώνονταν μεγάλα περιβόλια, πλούσια σε εσπεριδοειδή, γι’ αυτό άλλωστε ονόμαζεται ως η πόλη του Πορτοκαλιού. Κάθε Απρίλης ήταν η περίοδος που υπήρχαν πολλά πορτοκάλια, έτσι και πραγματοποιόταν εκείνη την περίοδο η γιορτή αυτή η οποία διαρκούσε 4 μέρες. Ταυτόχρονα, ολόκληρη η πόλη άλλαζε όψη, δημόσιοι χώροι στολίζονταν από αληθινά ή και ψεύτικα πορτοκάλια και πορτοκαλιές σημαίες. Σε αυτό το πανηγύρι χαράς γίνονταν διάφορες καλλιτεχνικές εκδηλώσεις. Συγκεκριμένα, διεξάγονταν καλλιστεία όπου και αναδεικνυόταν η Βασίλισσα Πορτοκαλιά, γίνονταν παρελάσεις αρμάτων από πορτοκάλια και χοροί σε διάφορα ξενοδοχεία όπου χιλιάδες ντόπιοι και ξένοι παρακολουθούσαν με χαρά τη γιορτή του πορτοκαλιού.

Σύμφωνα με το βιβλίο «Η Ανόρθωση και η Αμμόχωστος», η πρώτη γιορτή πραγματοποιήθηκε στις 15 Ιανουαρίου το 1935. Είναι αφιερωμένη σε ολόκληρο το προσφυγικό κόσμο της Κύπρου αφού ανεξάρτητα καταγωγής όλοι οι πρόσφυγες βιώνουμε με την ίδια βασανιστική αγωνία την απελευθέρωση των τόπων μας μετά από 38 χρόνια. Η γιορτή αυτή διακόπηκε για μεγάλο χρονικό διάστημα λόγω της τούρκικης εισβολής στον τόπο μας, οι οποίοι Τούρκοι ελέγχουν μέχρι σήμερα αρκετό μέρος της πόλης μας. Χάθηκαν διάφορες παραδόσεις όμως αυτή η συγκεκριμένη αναβιώθηκε μετά από 37 χρόνια από την Ανόρθωση Αμμοχώστου καθώς επίσης και τον Δήμο Αμμοχώστου. Ολοκληρώνοντας, όσοι βίωσαν παλαιότερα το πανηγύρι αυτό, τώρα που αναβιώθηκε εδώ και 2 χρόνια ξυπνούν στο μυαλό τους μνήμες συγκινητικές, μνήμες χαράς σε μια περίοδο πλήρης ελευθερίας.

Πηγές
-----

* «Γιορτή του Πορτοκαλιού» (PDF). Δήμος Αμμοχώστου. Αύγουστος 2020. σελ. 64. Αρχειοθετήθηκε από το πρωτότυπο (PDF) στις 13 Δεκεμβρίου 2020. Ανακτήθηκε στις 13 Δεκεμβρίου 2020.
Η **Αλάνα Μάιλς** (*Alannah Myles*, πραγματικό όνομα: *Alannah Byles*, 25 Δεκεμβρίου 1958) είναι Καναδή τραγουδίστρια.

Γεννήθηκε στο Τορόντο, Οντάριο, του Καναδα. Μεγάλωσε στο Μπάκχορν του Τορόντο όπου η οικογένειά της έχει ένα ράντσο, όπου και έμαθε ιππασία. Έγραψε το πρώτο της τραγούδι στα οκτώ της χρόνια, με τίτλο *Ugly Little Cabbage in the Garden*, που αναφερόταν στην αδερφή της, που την πείραζε συνέχεια. Αργότερα, πούλησε το άλογό της προκειμένου να αγοράσει μία κιθάρα τύπου Ovation για να παίξει σε διάφορα μαγαζιά (κυρίως κλαμπ και καφέ).

Μόλις ενηλικιώθηκε, άρχιζε να παίζει επαγγελματικά στο Νότιο Οντάριο. Συνάντησε τον Κρίστοφερ Γουόρντ, με τον οποίο σχημάτισαν συγκρότημα και ερμήνευαν επιτυχίες των Αρίθα Φράνκλιν, Μπομπ Σήγκερ και The Pretenders. Κατάφεραν μάλιστα να πάρουν ορισμένες δουλειές πείθοντας καταστηματάρχες πως γνωστά τραγούδια άλλων καλλιτεχνών είναι κατ' ουσίαν δικά τους. Αργότερα, το συγκρότημα ολοκληρώθηκε και με την προσθήκη του Ντέιβιντ Τάισον.

Το 1989 βγήκε το περίφημο τραγούδι *Black Velvet* όπου γρήγορα ανέβηκε στα charts πολλών χωρών. Στον Καναδά] έγινε 10 φορές πλατινένιο. Συνολικά, πούλησε 5 εκατομμύρια δίσκους παγκοσμίως και κέρδισε τρία Juno Awards και ένα Γκράμι. Η Μάιλς έκανε συνεχόμενη περιοδεία για 18 μήνες, ενώ άνοιγε τις συναυλίες για πολλούς καλλιτέχνες, όπως οι Ρόμπερτ Πλαντ, Τίνα Τάρνερ και Simple Minds.

Η Myles έχει διάφορες επιτυχίες στον Καναδά, μεταξύ των οποίων τα *Love Is* και *Song Instead of a Kiss*, όμως το *Black Velvet* είναι η μοναδική της διεθνής επιτυχία.

Δισκογραφία
-----------

* *Alannah Myles* (1989)
* *Rockinghorse* (1992)
* *A-lan-nah* (1995)
* *A Rival* (1997)
* *Alannah Myles: The Very Best Of* (1998)

Παραπομπές
----------

1. ↑  (Αγγλικά) *Internet Movie Database*. nm1817597. Ανακτήθηκε στις 15  Οκτωβρίου 2015.
2. ↑  «L'Encyclopédie canadienne» (Αγγλικά, Γαλλικά) alannah-myles. Ανακτήθηκε στις 9  Οκτωβρίου 2017.
3. ↑  *Nederlandse Top 40*. alannah-myles. Ανακτήθηκε στις 9  Οκτωβρίου 2017.
4. ↑  *Montreux Jazz Festival Database*. 2497. Ανακτήθηκε στις 28  Σεπτεμβρίου 2020.
5. ↑  *Montreux Jazz Festival Database*. Ανακτήθηκε στις 28  Σεπτεμβρίου 2020.
6. ↑  Ανακτήθηκε στις 19  Φεβρουαρίου 2022.
7. 1 2  Ανακτήθηκε στις 19  Φεβρουαρίου 2022.

Εξωτερικοί σύνδεσμοι
--------------------

* Ο ιστότοπος της Alannah Myles
* Η βιογραφία της από το Rolling Stone.com Αρχειοθετήθηκε 2009-12-04 στο Wayback Machine.
* Στίχοι τραγουδιών της Alannah Myles

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54335495
* **Europeana**: agent/base/65014
* LCCN: n91058241
* ISNI: 0000 0000 7366 1011
* GND: 134661788
* BNF: cb13931278g (data)
* BIBSYS: 1054280
* MusicBrainz: 14156fcd-ba0f-45be-88c0-e10fb6acf4b2
* NKC: xx0136845

 |

 |
Ο **Γαβριήλ Καλλιμάχης** (1689 - 20 Φεβρουαρίου 1786) ήταν Μητροπολίτης Μολδαβίας, από την Οικογένεια Καλλιμάχη

Ήταν γιος του Θεοδώρου, άρχοντα του Κάμπουλουνγκ της Βλαχίας, και αδελφός του Ιωάννη, πρίγκιπα της Μολδαβίας. Γεννήθηκε με το όνομα Γεώργιος και, όταν έγινε μοναχός στη μονή της Πούτνα της Ρουμανίας, ονομάστηκε Γαβριήλ. Με τη βοήθεια του αδελφού του έγινε αρχιδιάκονος του Πατριαρχείου της Κωνσταντινούπολης, μητροπολίτης Θεσσαλονίκης και τελικά μητροπολίτης Μολδαβίας. Την τελευταία θέση την πήρε όταν ο αδελφός του έγινε πρίγκιπας της Μολδαβίας.

Ίδρυσε τον καθεδρικό του Αγ. Γεωργίου στο Ιάσιο και όταν απεβίωσε το 1786 ετάφη σε αυτόν τον ναό.

Πηγές
-----

* Nita Dan Danielescu. "Gavriil Callimachi, ctitorul Catedralei mitropolitane Sf. Gheorghe din Iasi" *Ziarul Lumina,* 2006-02-20
* Ghyka family website, genealogical tree
* 

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 17712246w.
Ο **Γαβριήλ Σφραντζής** (δρ. προ του 1280) ήταν Βυζαντινός αριστοκράτης και αυλικός.

Λίγα πράγματα είναι γνωστά για τον ίδιο. Πιθανώς να επρόκειτο για υιό της Μαρίας Σφράντζαινας, κόρης του Ιωάννη Πετραλίφα και ανδραδέλφης του Μιχαήλ Β΄ Κομνηνού Δούκα, Δεσπότη της Ηπείρου. Έμεινε χήρα το 1257, ενώ, στην συνέχεια, νυμφεύθηκε εκ νέου, αρχικώς με τον κυβερνήτη του Άρβανου, Κωνσταντίνο Χαβάρων, και αργότερα με τον Φιλίππο Κινάρντο, τον Σικελό ναύαρχο της Κέρκυρας. Κάποια στιγμή υπηρέτησε ως παρακοιμώμενος της σφενδόνης (της μεγάλης σφραγίδας) του Αυτοκράτορα Μιχαήλ Η΄ Παλαιολόγου (βασίλευσε μεταξύ 1259–1282), ωστόσο τυφλώθηκε από τον τελευταίο κάποια στιγμή προ του 1280. Η τελευταία αναφορά στο πρόσωπό του γίνεται στην διάρκεια του συγκεκριμένου έτους, όταν και συνόδευσε τον Αυτοκράτορα έως τη Νικομήδεια, μαζί με τον ξάδερφό του, Ιωάννη Δούκα.

Παραπομπές
----------

1. 1 2  PLP, 27276. Σφραντζῆς Γαβριήλ.
2. ↑  PLP, 27269. <Σφράντζαινα> Μαρία.

Πηγές
-----

* Trapp, Erich; Beyer, Hans-Veit; Walther, Rainer; Sturm-Schnabl, Katja; Kislinger, Ewald; Leontiadis, Ioannis; Kaplaneres, Sokrates (1976–1996) (στα γερμανικά). *Prosopographisches Lexikon der Palaiologenzeit*. Βιέννη: Verlag der Österreichischen Akademie der Wissenschaften. ISBN 3-7001-3003-1.
Η πρώτη σελίδα της αρχικής εικονογραφημένης γαλλικής εκδόσεως
***Ο δεκαπενταετής πλοίαρχος*** (τίτλος πρωτοτύπου *Un capitaine de quinze ans*) είναι περιπετειώδες μυθιστόρημα του Γάλλου συγγραφέα Ιουλίου Βερν, που εκδόθηκε το 1878 στη σειρά του Βερν «Voyages Extraordinaires» (νο. 17). Το έργο περιστρέφεται γύρω από τα θέματα της πρώιμης ενηλικιώσεως, της καταδίκης του δουλεμπορίου και της εκδικήσεως.

Περίληψη της πλοκής
-------------------

Ο Ντικ Σαντ είναι ένας ανήλικος ναυτικός στη σκούνα «Pilgrim». Το πλήρωμα είναι φαλαινοθήρες που ταξιδεύουν κάθε χρόνο φθάνοντας μέχρι τη Νέα Ζηλανδία. Μετά από μία φτωχή κυνηγετική περίοδο, καθώς ετοιμάζονται για την επιστροφή, η κ. Γουέλντον, σύζυγος του ιδιοκτήτη της φαλαινοθηρικής εταιρείας για την οποία εργάζονται, ο πεντάχρονος γιος της Τζακ και ο εξάδελφός της Μπένεντικτ (που είναι εντομολόγος) τούς ζητούν να περάσουν από το Σαν Φρανσίσκο για να τους αφήσουν εκεί. Αρκετές ημέρες αργότερα, διασώζουν 5 ναυαγούς και έναν σκύλο, επιβάτες ενός άλλου πλοίου. Προς το τέλος του ταξιδιού, ανιχνεύουν και μία φάλαινα, και το πλήρωμα, ελπίζοντας να βγουν τουλάχιστον τα έξοδα, αποφασίζει να την κυνηγήσει. Ο πλοίαρχος, με κάποιο δισταγμό, αφήνει στον Ντικ την ευθύνη του πλοίου. Αλλά το κυνήγι έχει τραγική κατάληξη, καθώς όλα τα μέλη του πληρώματος και ο καπετάνιος σκοτώνονται. Τώρα ο Ντικ μένει για να κυβερνήσει το 400 τόνων πλοίο χωρίς κάποιον έμπειρο ναυτικό για να τον βοηθήσει. Επιχειρεί να διδάξει τους 5 ναυαγούς την τέχνη του ναυτικού και να φθάσει στις ακτές της Νότιας Αμερικής, αλλά ο Νεγκόρο, ο μάγειρας του πλοίου, καταφέρνει να τους παραπλανήσει, χαλώντας μία από τις πυξίδες τους και την ταχυμετρική συσκευή τους. Τελικά, αφού βεβαιώνεται πως έχουν χάσει τον δρόμο τους, τούς οδηγεί στην ισημερινή Αφρική. Στην Αγκόλα αρχίζει το δεύτερο μέρος του έργου, όπου έρχονται αντιμέτωποι με τον θεσμό της δουλείας.

Εκδόσεις στην ελληνική γλώσσα
-----------------------------

* *Ο δεκαπενταετής πλοίαρχος*, μετάφραση Γ. Τσουκαλά, εικονογράφηση Henri Meyer (της γαλλικής αρχικής εκδ.) & Ch. Barbant, εκδ. ΑΣΤΗΡ - Αλ. & Ε.Παπαδημητρίου (σειρά: Βιβλιοθήκη Ιουλίου Βερν #26), Αθήναι 1973, 301 σελίδες
* *Ο δεκαπενταετής πλοίαρχος*, μετάφραση Γ. Τσουκαλά, εικονογράφηση Henri Meyer (της γαλλικής αρχικής εκδ.), εκδ. Παπαδημητρίου (σειρά: Βιβλιοθήκη Ιουλίου Βερν #26), Αθήνα 1992, 301 σελ. ISBN 978-960-203-020-2
* *Ο δεκαπενταετής πλοίαρχος*, εκδ. Σμυρνιωτάκη, Αθήνα 1998, 254 σελ. ISBN 978-960-299-073-5
* *Ο δεκαπενταετής πλοίαρχος*, μετάφραση Αννίκας Φερτάκη, εικονογράφηση Henri Meyer (της γαλλικής αρχικής εκδ.) & Ch. Barbant, εκδ. `Αγκυρα, Αθήνα 2004, 362 σελ. ISBN 978-960-422-098-4
* *Ο δεκαπενταετής πλοίαρχος*, μετάφραση Κώστας Κυριαζής, εικονογράφηση Μυρτώ Δεληβοριά, εκδ. «Βιβλιοπωλείον της Εστίας», 2η έκδ.: Αθήνα 2005, 505 σελ. ISBN 978-960-05-1226-7

Εξωτερικοί σύνδεσμοι
--------------------

* Πολυμέσα σχετικά με το θέμα  Dick Sand, A Captain at Fifteen στο Wikimedia Commons
* *Dick Sands, the Boy Captain*, το κείμενο σε αγγλική μετάφραση της Ellen E. Frewer (1879) από το Project Gutenberg

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 183081330
* BNE: XX3383684

 |

 |
Ο **Αβδισσάρης** (άκμασε το 212-200 π.Χ.) από τη Δυναστεία των Οροντιδών ήταν σατράπης της Σωφηνής, περιοχής της Αυτοκρατορίας των Σελευκιδών.

Νόμισμα τού Αβδισσάρη με επιγραφή ΒΑΣΙΛΕΩΣ ΑΒΔΙΣΣΑΡΗ.

Βιογραφία
---------

Ήταν γιος του Ξέρξη σατράπη της Σωφηνής και της Αντιοχίδος των Σελευκιδών, κόρης του Σέλευκου Β΄ Καλλίνικου της Αυτοκρατορίας των Σελευκιδών.

Ο πατέρας του είχε εξεγερθεί το 223 π.Χ. όπως πολλοί σατράπες, αλλά ο Αντίοχος Γ΄ τους κατέβαλε. Στον Ξέρξη έδωσε σύζυγο της αδελφή του Αντιοχίδα. Αυτή το 212 φόνευσε τον σύζυγό της, ώστε ο Αντίοχος Γ΄ να ελέγξει τη Σωφηνή. Αυτός, περισπώμενος από τις εκστρατείες του, έδωσε τη σατραπεία στον γιο εκείνου Αβδισσάρη.

Δεν υπάρχουν δυτικές πηγές για τον ηγεμόνα αυτόν, παρά μόνο νομισματικά τεκμήρια. Αυτά είναι όμοια με τα νομίσματα τού πατέρα του. Το όνομά του περιέχει το Αβδ-, που σημαίνει σκλάβος στα αραμαϊκά, γλώσσα που μιλιόταν ευρέως στη Σωφηνή. Θα μπορούσε να τον αποκαλούσαν έτσι τοπικά οι Αραμαίοι υπήκοοί του, όμως το όνομα αυτό εμφανίζεται στα νομίσματα. Το -σσάρης είναι ομόηχο με το Ζάρεχ (Ζαριάδρης στις ελληνικές πηγές).

Το 200 τον εκτόπισε ο αδελφός του Ζάρεχ/Ζαριάδρης, με την υποκίνηση τού Αντιόχου Γ΄, ο οποίος υποκίνησε επίσης τον Αρταξία Α΄ να εκθρονίσει τον Ορόντη Δ΄ (θείο τού Ζαριάδρη) και να γίνει βασιλιάς της Αρμενίας.

Οικογένεια
----------

Γιος του ήταν ο:

* Αρταξίας Α΄ απεβ. 160 π.Χ. βασιλιάς της Αρμενίας.

Πηγές
-----

* Richard G. Hovannisian: The Armenian People from Ancient to Modern Times, 2 vols. New York: St. Martin's Press, 1997

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 4162842139573041389
* BNF: cb164907741 (data)

 |

 |
***Ο διοικητής*** είναι μια ταινία του 1963 σε σκηνοθεσία Πάολο Χεούς.

Πλοκή
-----

Ο συνταγματάρχης Αντόνιο Καβάλι, προβιβασμένος στρατηγός, πρέπει να αποσυρθεί, αλλά δεν μπορεί να προσαρμοστεί στην πολιτική ζωή, γιατί δεν εγκαταλείπει την στρατιωτική νοοτροπία, ακόμα και στις γειτονικές σχέσεις. Καθώς αισθάνεται άχρηστος, αποφασίζει να ξεκινήσει την εργασία σε ένα γραφείο. Εντωμεταξύ, υποφέρει από ζήλεια προς τη γυναίκα του και ανακαλύπτει ότι εκείνη πληρώνει κρυφά τον μισθό του. Καταλήγει μπλεγμένος σε παράνομες δουλειές ενός μεσιτικoύ γραφείου δύο απατεώνων, που χρησιμοποιώντας το καλό όνομα του στρατηγού προχωρούν σε εξαπάτηση και παραπλάνηση. Στο χείλος για την φυλακη, ο στρατηγός προσπαθεί να αυτοκτονήσει και για να τον βγάλει απο το χάος βρίσκεται ακόμη μια φορά η γυναίκα του.

Παραγωγή
--------

Γυρίστηκε μεταξύ σεπτεμβρίου και οκτωβρίου του 1963, οκτώ εβδομάδες, υπερδιπλάσιο χρονικό διάστημα, σε σύγκριση με τις κανονικές ταινίες του Toto.

Ανακοινώθηκε ως η πρώτη ταινία εξ ολοκλήρου δραματική, και ως η 100η στην οποία έπαιξε, αλλά και οι δύο δηλώσεις ήταν ψευδείς· ήταν, στην πραγματικότητα, η 86η ταινία του ηθοποιού, ο οποίος πριν από αυτην, είχε ήδη παίξει σε  μια ψυχαγωγική ταινία πλήρως δραματική: Η Υβόνη της νύχτας (*Yvonne la Nuit* )του 1949.

Η είδηση προκαλεί γιορτές και αναγνωρίσεις, o Τοτό λαμβάνει το βραβείο "χρυσή σειρήνα" και τα διεθνή συνέδρια του κινηματογράφου τον αποδέχονται με ένα ατελείωτο χειροκρότημα που δεν τον συγκινεί λίγο, λίγες εβδομάδες μετά ο Λέλο Μπερσάνι του παίρνει συνέντευξη για το κανάλι Tv7 και η Οριάνα Φαλάτσι του παίρνει μια μακροσκελή συνέντευξη για την εφημερίδα "L 'Europeo". Παρ ' όλα αυτά, η ταινία αποδεικνύεται  μια αποτυχία.

Μεταξύ των κομπάρσων εμφανίζεται η ηθοποιός - ερμηνεύτρια φωτορομάντζων Michela Roc.

Σημειώσεις
----------

1. ↑  www.imdb.com/title/tt0056939/. Ανακτήθηκε στις 9  Απριλίου 2016.
2. 1 2 3  (Τσεχικά) *ČSFD*. 2001.
3. ↑